, ako transakciu schvália všetky príslušné úrady. Informoval o tom riaditeľ spoločnosti MOL pre strategický a podnikateľský rozvoj Zoltán Áldott.
Áldott povedal, že súčasná finančná pozícia firmy MOL jej umožní kúpiť akcie firmy INA bez toho, aby si musela vziať pôžičku. Hoci spoločnosť predložila hotovostnú ponuku na akcie INA, podľa slov Áldotta sa nevylučuje ani takzvaný akciový swap, teda výmena akciových podielov, následkom ktorého by obe spoločnosti vlastnili podiely navzájom jedna v druhej. Ak Chorvátsko ponuku MOL príjme, MOL bude mať plný prístup ku všetkým účtovným knihám firmy INA. Po akvizícii nový akcionár menuje dvoch členov do predstavenstva INA a dvoch členov do dozornej rady chorvátskej firmy. Predstavenstvo a dozorná rada INA majú každá po sedem členov.
Hoci nový akcionár nebude mať opciu na kúpu ďalších akcií INA, chorvátska vláda si plánuje ponechať v spoločnosti INA iba jednu takzvanú zlatú akciu, keď sa Chorvátsko stane členom Európskej únie. MOL ako strategický akcionár bude mať podľa slov Áldotta prirodzený záujem o zvyšovanie svojho podielu v INA.
Chorvátsky minister hospodárstva Ljubo Jurčič vo štvrtok informoval, že MOL predložil ponuku vo výške 505 mil. USD. Jediným ďalším záujemcom o podiel v INA bol rakúsky OMV, ktorý však ponúkol len 420 mil. USD. Ruský Rosneft, ktorý si taktiež zakúpil dokumentáciu k tendru, svoju ponuku do stanoveného termínu neposlal.
(1 USD = 36,759 SKK)